open-index/open-wikipedia-markdown huggingface dataset:
ანაქსიმანდრე

**ანაქსიმანდრე**, *ანაქსიმანდრე მილეტელი*, პრაქსიადეს ძე (; დ. ძვ. წ. 610, მილეტი — გ. ძვ. წ. 546, იქვე) — ძველბერძენი ფილოსოფოსი, ნატურფილოსოფიის მილეტის სკოლის წარმომადგენელი, თალესის მოწაფე. 

## ცხოვრება და მოღვაწეობა
[მარცხნივ|მინი|250პქ|ანაქსიმანდრეს რუკა, რომელზეც აღნიშნულია მდ. [რიონი|ფაზისიც]]
პირველმა შემოიღო ფილოსოფიაში „არქეს“ ცნება, რაც ნიშნავს ყოველივეს საფუძველს. მან სამყაროს არქედ, მისი ერთიანობის პრინციპად, გამოაცხადა აპეირონი – განუსაზღვრელობა, უსასრულობა. ანაქსიმანდრეს შრომის „ბუნების შესახებ“ მოღწეული ფრაგმენტების მიხედვით, მარადიული, დაურღვეველი და დაუშრეტელი აპეირონული მასალა არის სამყაროს დასაწყისი და დასასრული, მისი წარმმართველი ძალა; ის უთვისებრიოა, მაგრამ ამავე დროს – უსასრულოდ მრავალი (მათ შორის ერთმანეთის საწინააღმდეგო) თვისების „ყოფიერებაა“. აპეირონული წონასწორობიდან, რაც ანაქსიმანდრეს აზრით არის აბსოლ. სამართლიანობა, მოძრაობის გზით გამოიყოფა ხილვადი სინამდვილე. ამ გამოყოფას ანაქსიმანდრე ახასიათებს როგორც უსამართლობას. არსებობს აპეირონის ცნების იდეალისტური ინტერპრეტაციებიც (ი. ბემე, ფ. ქ. ბაადერი, ს. ტრუბეცკოი). ანაქსიმანდრე თვლიდა, რომ დედამიწა არის სამყაროს უძრავი ცენტრი. მან საფუძველი ჩაუყარა ციურ სფეროთა თეორიას, შეადგინა პირველი გეოგრაფიული რუკა და პირველმა გააკეთა საბერძნეთში მზის საათი.

## ხსოვნა
მის პატივსაცემად, მთვარის ერთ-ერთ კრატერს დარქვეს ანაქსიმანდრე.

## ნაშრომები 
სვიდას მიხედვით:
* *ბუნების შესახებ* (*Περὶ φύσεως*)
* *დედამიწის ირგვლივ* (*Γῆς περίοδος*)
* *უძრავ სხეულებზე* (*Περὶ τῶν ἀπλανῶν*)
* *სფერო* (*Σφαῖρα*)

## იხილეთ აგრეთვე 
*მილეტის სკოლა
*სოკრატემდელი ფილოსოფია

## ლიტერატურა
## რესურსები ინტერნეტში 
* *Philoctete* - Anaximandre: Fragments (ბერძნული)  
* *The Internet Encyclopedia of Philosophy* - Anaximander  
* Extensive bibliography by Dirk Couprie 
* Anaximander entry by John Burnet  

კატეგორია:ძველი ბერძენი ფილოსოფოსები
კატეგორია:მილეტის სკოლა
კატეგორია:დაბადებული  ძვ. წ. 610
კატეგორია:ძვ. წ. VI საუკუნის ბერძნები
კატეგორია:დაბადების წელი უცნობია
კატეგორია:გარდაცვალების წელი უცნობია
კატეგორია:თურქეთში დაბადებულები
Laced/Unlaced

***Laced/Unlaced*** — ემილი ოტემნის 2007 წლის ალბომი. იგი შედგება ორი დისკისგან. პირველი დისკი Laced არის განმეორებითი გამოცემა დისკისა On A Day..., რომელიც არის ვიოლინოთი შესრულებული კლასიკური ნაწარმოებების კრებული. მეორე დისკი Unlaced შეიცავს ელექტრონული ვიოლინოთი შესრულებულ ემილი ოტემნის კომპოზიციებს. დისკი და წიგნი გამოიცა შეზღუდული ტირაჟით, სულ 2000 ეგზემპლარი.
 
### პირველი დისკი 
# La Folia (კორელი) 10:18
# Recercada (ორტიცი) 1:43
# Largo (ბახი) 4:02
# Allegro (ბახი) 3:21
# Adagio (ლეკლერი) 3:36
# Tambourin (ლეკლერი) 1:52
# Willow (ემილი ოტემნი) 5:49
# Revelry (ემილი ოტემნი) 1:56
# On A Day... (ემილი ოტემნი) 2:30
# Prologue (Live) (ემილი ოტემნი)
# Sonata for Violin & Basso Continuo (საკონცერტო) (ლონატი)
# Chaconne (Live) (ვიტალი)
# La Folia (Live) (კორელი)
# Epilogue (Live) (ემილი ოტემნი)

### მეორე დისკი 
# Unlaced (ემილი ოტემნი) - 3:26
# Manic Depression (ემილი ოტემნი) - 5:25
# Leech Jar (ემილი ოტემნი) - 4:14
# A Strange Device (ემილი ოტემნი) - 4:16
# A Cure (ემილი ოტემნი) - 3:06
# Syringe (ემილი ოტემნი) - 3:23
# Cold (ემილი ოტემნი) - 3:02
# Face The Wall (ემილი ოტემნი) - 6:50

## სქოლიო 
კატეგორია:ემილი ოტემნის ალბომები
კატეგორია:2007 წლის ალბომები
კატეგორია:კონცეპტუალური ალბომები
ვოლფგანგ პაული (ფიზიკოსი)

**ვოლფგანგ პაული** ( დ. 10 აგვისტო, 1913, ლორენცკირხი (საქსონია) — გ. 7 დეკემბერი, 1993, ბონი) — გერმანელი ფიზიკოსი და ნობელის პრემიის ლაურეატი.

## სქოლიო
კატეგორია:გერმანელი ფიზიკოსები
კატეგორია:დაბადებული 1913
კატეგორია:გარდაცვლილი 1993
კატეგორია:გერმანელი ნობელის პრემიის ლაურეატები
კატეგორია:ნობელის პრემიის ლაურეატები ანბანის მიხედვით
სიგიზმუნდ I

**სიგიზმუნდ I მოხუცებული** (; დ. 1 იანვარი, 1467, კრაკოვი, პოლონეთი — გ. 1 აპრილი, 1548, იქვე) — პოლონეთის  მეფე 1506 წლის  8 დეკემბრიდან, ლიტვის დიდი მთავარი  1506 წლის  20 ოქტომბრიდან.  კაზიმირ IV და ელისაბედ გერმანელის მეხუთე შვილი.

## რესურსები ინტერნეტში
* Archiwalia związane z panowaniem Zygmunta I Starego 

კატეგორია:პოლონეთის მეფეები
კატეგორია:ლიტვის დიდი მთავრები
კატეგორია:დაბადებული 1 იანვარი
კატეგორია:დაბადებული 1467
კატეგორია:გარდაცვლილი 1 აპრილი
კატეგორია:გარდაცვლილი 1548
ივნისი 2009

**ივნისი 2009** წლის მეექვსე თვეა. დაიწყო ორშაბათს და დამთავრდა 30 დღის შემდეგ სამშაბათს.

## პორტალი:ახალი ამბები 
06
დი კუნსტ იმ დოიჩენ რაიხი

**„კუნსტ იმ დოიჩენ რაიხ“** (გერმანულად **Die Kunst im Deutschen Reich**, ქართულად „ხელოვნება მესამე რაიხში“) იყო მნიშვნელოვანი სახელოვნებო ჟურნალი ნაციონალ-სოციალიზმის წლებში გამოდიოდა 1937 წლის იანვრიდან 1944 წლის სექტემბრამდე ყოველთვიურად და ამ ხნის განმავლობაში განსაკუთრებული მოვლენების დროს დროდადრო გაორმაგებული ფორმატითაც გამოიცემოდა; მაგ.; დიდი რაიხის ხელოვნების გამოფენისადმი მიძღვნილი გამოცემები ორმაგი ფორმატიც გამოიცემოდა. 

## ვარიანტები 
ჟურნალი **„კუნსტ იმ დოიჩენ რაიხი“** ორ, **A** და** B** ვარიანტად გამოდიოდა:
: - **ვარიანტი A**, მოიცავდა სტატიებს და ფოტოგრაფიებს გრაფიკის, მხატვრობისა და ქანდაკების შესახებ.
: - **ვარიანტი B**, მოიცავდა არა მარტო A ვარიანტის მასალებს, არამედ არქიტექტურისადმი მიძღვნილ განსაკუთრებულ ნაწილს, რომელსაც „Die Baukunst“ ერქვა, ქართ. – 'ხუროთმოძღვრება'. 

## იმპრესუმი 
## ცვლილებები 
## შინაარსი 
კატეგორია:გერმანიის იმპერია
კატეგორია:გერმანიის გაზეთები
კატეგორია:გერმანულენოვანი გაზეთები
სოიუზ TMA-15

**სოიუზ TMA-15** — მართვადი კოსმოსური გაფრენა საერთაშორისო კოსმოსურ სადგურზე. ის ნაწილია პროგრამა სოუზისა, რომელსაც ექსპედიცია 20-ის 3 წევრი გადაყავს საერთაშორისო კოსმოსურ სადგურზე. *TMA-15* არის სახელი კოსმოსურ ხომალდ „სოუზის“ 102-ე მართვადი გაფრენისა, მოყოლებული სოუიზ 1-დან (1967). სოიუზის კოსმოსური ხომალდი ექსპედიცია 20-ისა და ექსპედიცია 21-ის განმავლობაში, დარჩება საერთაშორისო სადგურზე, როგორც სათადარიგო გასვლის ხომალდი, რომლის ქონა სადგურზე (მინიმუმ ერთის მაინც) აუცილებელია. პროგრამა აღსანიშნავია იმით, რომ დაიწყო ექვსკაციანი ეკიპაჟის ოპერაციები *სკს*-ზე.

გაშვებულ იქნა წარმატებით მზიდი რაკეტა სოუიზ-ფგ-თი გაგარინის სტარტიდან, ბაიკონურის კოსმოდრომი ყაზახეთი, 2009 წლის 27 მაისს, 10:34 სთ-ზე UTC. სკს-ს მიუერთდა იმავე წლის 29 მაისს, 12:34 სთ-ზე UTC.

რომან რომანენკო არის მესამე მეორე თაობის კოსმონავტი. მან აირჩია რადიოგამოძახების სიტყვა ტაიმირი (), რადგან ეს სიტყვა იყო მამისის პირველი გაფრენისას, სოიუზ 26-ზე; თუმცა, რადიონიშნად გამოყენებულ იქნა სიტყვა *პარუსი* ( - აფრა).====
*რომან რომანენკო (1) – მეთაური –  RSA
*ფრენკ დე ვინი (2) – ფრენის ინჟინერი 1 – ეკს – 
*რობერტ თერსკი (2) – ფრენის ინჟინერი 2 –  კკს

ციფრები ფრჩხილებში უჩვენებს თითოეული კოსმონავტის მანამდე შესრულებულ ფრენებს, პლუს მიმდინარე გაფრენა.

### სათადარიგო ეკიპაჟი 
*დიმიტრი კონდრატიევი –  რკს (რომანენკოს დუბლორი)
*ანდრე კუიპერსი – ეკს  (დე ვინის დუბლორი)
*კრის ჰედფილდი –  კკს (თერსკის დუბლორი)
*მაქსიმილიან ჰილი - ეკს  (დე ვინის დუბლორი)

## სქოლიო 
## რესურსები ინტერნეტში 
* მოზარდმა დახატა მისია „სოიუზის“ ემბლემა 

კატეგორია:სიუზის მართვადი მისიები
კატეგორია:კოსმოსური ფრენები 2009
პოლილოგი

**პოლილოგი** — საუბარი რამდენიმე პირს შორის. ის არსებითად, დიალოგის გართულებული ფორმაა. დიალოგის თვისებები — რეპლიკებს შორის მჭიდრო კავშირი, სპონტანურობა და სხვ. — ნათლად ვლინდება პოლილოგშიც.

## იხილეთ აგრეთვე 
*დიალოგი
*მონოლოგი

კატეგორია:რიტორიკა
კატეგორია:კომუნიკაცია
გაჩუმება

**გაჩუმება** არის მხატვრული ხერხი, რომელიც მრავალწერტილით აღინიშნება და გამოხატავს დიდი ემოციის (აღფრთოვანების, მწუხარების, გაოცების...) გამო სათქმელის დაუმთავრებლობას. მაგალითად: "შენ ისე ღრმა ხარ, ქართულო ცაო, შენ ისე ღრმა ხარ**...**სამკვიდრო შენს ქვეშ მტრად შემოსულმა ვერავინ ნახა**...**"(ანა კალანდაძე)

კატეგორია:რიტორიკა
ჰიპერბოლა (ენა)

**ჰიპერბოლა** () — მხატვრული გამოსახვის ხერხი, გამომსახველობის გასაძლიერებლად რაიმეს განზრახ გაზვიადება, რითაც მოვლენის (საგნის, ხასიათის, თვისების) ესა თუ ის მხარე წარმოჩენილია ხაზგასმით. მაგალითად, ამირანს „სადილად ბუღა-კამეჩი, ვახშმად არც ორი ეყოფა“ (ხალხური). „მთვარესა მისთა შუქთაგან უკუნი გარდაჰფენოდა“ (შოთა რუსთაველი). ჰიპერბოლა ხშირად შერწყმულია სხვა ტროპებთან, მაგალითად, გვაქვს ჰიპერბოლური შედარება („...ელვისა მსგავსად შვენოდა“, შოთა რუსთაველი), ჰიპერბოლა-მეტაფორა („...მზეო, ვინ გიშერი აწამწამე“, შოთა რუსთაველი). ჰიპერბოლური შეიძლება იყოს ხასიათი (ნაცარქექია, ყვარყვარე თუთაბერი), სიტუაცია (დ. კლდიაშვილის „სამანიშვილის დედინაცვალი“, „დარისპანის გასაჭირი“). ჰიპერბოლა შეიძლება იყოს პათეტიკურიც და კომიკურიც. ჰიპერბოლის ექსპრესიული ეფექტი, მისი სახეობრივ-ემოციური შინაარსი განსაკუთრებულ მხატვრულ ფუნქციას ასრულებს ნაწარმოებებში. ჰიპერბოლას იყენებენ ორატორულ ხელოვნებაშიც (მაგალითად, სოლომონ ლიონიძის სიტყვა ერეკლე მეფის გარდაცვალებაზე).

## იხილეთ აგრეთვე 
* ტროპი
* ლიტოტესი

## ლიტერატურა
## რესურსები ინტერნეტში 
* Examples of hyperbole in poetry 

კატეგორია:რიტორიკა
სიღნაღის მუზეუმი

**სიღნაღის მუზეუმი** — საქართველოს ეროვნული მუზეუმის ისტორიულ-ეთნოგრაფიული მუზეუმი ქალაქ სიღნაღში. დაცულია ეთნოგრაფიული, არქეოლოგიური და შუა საუკუნეების მასალა. მთავარ ღირსშესანიშნაობას წარმოადგენს ნიკო ფიროსმანაშვილის ფერწერული კოლექცია.

მუზეუმი დაარსდა 2007 წელს. მუზეუმში გამოფენილია კახეთის სხვადასხვა არქეოლოგიურ ექსპედიციებზე აღმოჩენილი საყოფაცხოვრებო და საკულტო დანიშნულების ნივთები ქვის ხანიდან ძვ. წ. I საუკუნემდე.

## რესურსები ინტერნეტში 
*სიღნაღის მუზეუმი, *ეროვნული მუზეუმი*. მუზეუმის გვერდი ვებ-საიტზე.

კატეგორია:სიღნაღის მუნიციპალიტეტის მუზეუმები
კატეგორია:2007 წელს დაარსებული მუზეუმები
ტროპი

**ტროპი** — ენობრივი მხატვრულ-გამომსახველობითი საშუალება, რომლის ერთ-ერთი ზუსტი განსაზღვრა ჯერ კიდევ ძველ რომში გაჩნდა. იგი ეკუთვნის რომაელ ორატორს მარკუს ფაბიუს კვინტილიანეს: „*ტროპი სიტყვის საკუთარი მნიშვნელობის ისეთი შეცვლაა, როდესაც ხდება მნიშვნელობის გამდიდრება*“. მთავარია მკითხველმა შეძლოს „მნიშვნელობის გამდიდრების“ დანახვა, ანუ იმ ახალი აზრის დანახვა, რომელიც ჩნდება მხატვრულ ტექსტში სიტყვის „გარდასახვის“ მეშვეობით.

ისტორიის გარკეეულ მონაკვეთში ტროპს ლიტერატურათმცოდნეები და ლინგვისტები განიხილავდნენ, როგორც ფორმალურ ელემენტს, გარედან შემოტანილს მეტყველების „მორთვის“ მიზნით. ტროპის თეორიასთან ამგვარმა დამოკიდებულებამ, კვლევებში მისი შემოქმედებითი ასპექტის გაუთვალისწინებლობამ  XX ს. შუა წლებისთვის ტროპი აქცია პოეტიკისა და სტილისტიკის ფორმალურ ნაწილად.

თანამედროვე ენათმეცნიერებაში ტროპი შეიძლება ჩაითვალოს სისტემად, რომლის ელემენტებიც – ცალკეული ტროპები – იერარქიულად ორგანიზებულია.

იმის მიხედვით, თუ რა ნიშნების საფუძველზე და როგორ ხდება საგნის, მოვლენის სახელწოდების (მნიშვნელობის) გადატანა, გარჩეულია ტროპის სახეები. 

ტროპის **მარტივი სახეებია:**
*შედარება
*ეპითეტი

**რთული სახეებია:**
*მეტაფორა
*ლიტოტესი
*ალეგორია
*ირონია
*ჰიპერბოლა
*მეტონიმია
*პერიფრაზი
*სიმბოლო. 
ტროპის სახეებია აგრეთვე სინეკდოქე, მეტონიმია, გაპიროვნება და მეიოზისი.

## რესურსები ინტერნეტში 
* Silva Rhetorica
* NPLG.gov.ge

## სქოლიო 
კატეგორია:რიტორიკა
კატეგორია:ტროპები
ლიტოტესი

**ლიტოტესი** () — ჰიპერბოლის საპირისპირო მხატვრული ხერხი, ტროპის მარტივი სახე. ლიტოტესი ნიშნავს დამცირებას და წარმომდგარია ბერძნული სიტყვისაგან „მცირე“.

ლიტოტესი გამოყენებულია ილია ჭავჭავაძის „მგზავრის წერილებში“, სადაც რუსი ოფიცერი ასე ახასიათებს თბილისს: „აბა რა ქალაქია თქვენი ქალაქი, ერთი თავიდან რომ გადააფურთხო, ქალაქის ბოლოს დაეცემა“, რითაც ოფიცერი გულისხმობდა, რომ ქალაქი ძალიან პატარა იყო.

## იხილეთ აგრეთვე 
*მეტაფორა
*ალეგორია
*ირონია
*ჰიპერბოლა (ენა)
*მეტონიმია
*პერიფრაზი
*სიმბოლო
*შედარება
*ეპითეტი

კატეგორია:რიტორიკა
ლიეტუვის გეოგრაფია

thumb|250px|ლიეტუვის ფიზიკური რუკა

**ლიეტუვა**  — სახელმწიფო ევროპაში, ბალტიის ზღვის აღმოსავლეთ სანაპიროზე.  ფართობი 62 500 კმ2.

საზღვრის საერთო სიგრძე 1 273 კმ. მათ შორის ბელარუსთან 502 კილომეტრი, ლატვიასთან 453 კმ. პოლონეთთან 91 კმ. და რუსეთთან (კალინინგრადის ოლქი) 227 კმ. საზღვაო საზღვარი შეადგენს 99 კილომეტრს. 

ლიეტუვის უმაღლესი მწვერვალია - აუკშტოიო (სიმაღლე 294 მეტრი), რომელიც მდებარეობს ქვეყნის სამხრეთ-აღმოსავლეთ ნაწილში, ვილნიუსიდან 23,5 კმ-ზე. 

უდიდესი მდინარეებია — ნემანი () და ნერისი (). ქვეყნის ტერიტორიის 1,5  % უკავია 3 000-მდე ტბას. ფართობის მიხედვით ყველაზე დიდი ტბაა დრისვიატი (ფართობი 44,5 კმ2.)

## კლიმატი 
## რესურსები ინტერნეტში 
* ლიეტუვის კლიმატი

ლიეტუვის გეოგრაფია
თხრობითი წინადადება

**თხრობითი წინადადება** — წინადადების ერთ–ერთი სახე, რომელიც გადმოგვცემს, მოგვითხრობს რამეს. იგი წარმოითქმება მშვიდად, წინადადების ბოლოს ხმას ვადაბლებთ და ვჩერდებით. თხრობითი წინადადების ბოლოს წერტილი დაისმის.

კატეგორია:წინადადება
სინტაქსი

**სინტაქსი** — გრამატიკის ნაწილი, რომელიც შეისწავლის წინადადების ტიპებს, მასში სიტყვათა შეწყობა–შეკავშირების წესებს. იგი არკვევს, რა და რა სახის სიტყვები შეიძლება შეეწყოს ერთმანეთს, რა სახის ურთიერთობა შეიძლება დამყარდეს მათ შორის და რა დანიშნულება აქვს ამა თუ იმ სიტყვას წინადადებაში. სინტაქსური ერთეულებია: წინადადება, წინადადების წევრი და სინტაქსური წყვილი.

## ლიტერატურა 
* 
* 
* 
* 
*  An interdisciplinary essay on the interplay between logic and linguistics on syntactic theories.
* Tesnière, Lucien 1969. Éléments de syntaxe structurale. 2nde édition. Paris: Klincksieck.

## რესურსები ინტერნეტში
* სინტაქსი — უცხო სიტყვათა ლექსიკონი

კატეგორია:გრამატიკა
კატეგორია:სინტაქსი
კატეგორია:სინტაქსი (ლოგიკა)
კითხვითი წინადადება

**კითხვითი წინადადება** — წინადადების ერთ-ერთი სახე, რომელიც შეიცავს კითხვას. იგი ძირითადად ორგვარია: კითხვითსიტყვიანი და არაკითხვითსიტყვიანი. კითხვითსიტყვიანი წინადადება არის სამი სახის: კითხვითნაცვალსახელიანი, კითხვითზმნიზედიანი, კითხვითნაწილაკიანი.

#კითხვითსიტყვიან კითხვით წინადადებაში კითხვის მახვილი კითხვით სიტყვაზეა. წინადადების ბოლოს ხმის აწევა და ხმოვნის გაგრძელებულად წარმოთქმა არ უნდა. ამ ტიპის კითხვით წინადადებას ჩვეულებრივ კითხვითი სიტყვა იწყებს. თუ თანამოუბარმა შემკითხველს კითხვა შეუბრუნა, შეკითხვის მახვილი ბოლო სიტყვის ბოლო მარცვალზეა.
#თუ წინადადებაში არ ურევია კითხვითი სიტყვა, შეკითხვის მახვილი ზმნა-შემასმენლის ბოლო მარცვალზეა.
#თუ ზმნა შემასმენელი არ არის (გამოტოვებულია), კითხვის მახვილი ბოლო სიტყვის ბოლო მარცვალზეა, თუ წინადადების ბოლო მარცვალი არ არის მიმართვა.

კითხვითი წინადადების ბოლოს კითვის ნიშანი დაისმის.

კატეგორია:წინადადება
ლიეტუვის დროშა

მინიატიურა|300პქ|ლიეტუვის დროშა
**ლიეტუვის დროშა** — ლიეტუვის რესპუბლიკის ოფიციალური სახელმწიფო სიმბოლო. წარმოადგენს მართკუთხა ქსოვილს, რომელიც შედგება სამი ტოლი ჰორიზონტალური ზოლისაგან, რომელთაგან ზემო არის ყვითელი, შუა — მწვანე და ქვემო — წითელი. დროშის განზომილებებია 3:5.

დროშა სახელმწიფო სიმბოლოდ დაამტკიცეს 1992 წლის რეფერენდუმზე და მის კანონიერებას იცავს ლიეტუვის კონსტიტუციის მე-15 მუხლი.

ყვითელი ფერი დროშაზე არის მზის სიმბოლო, მწვანე — ბალახისა, ხოლო წითელი აღნიშნავს სისხლს, რომელიც დაიღვარა ლიეტუვისათვის.

## რესურსები ინტერნეტში 
* მსოფლიოს დროშები, ლიეტუვა 

კატეგორია:ლიეტუვა
კატეგორია:მსოფლიოს ქვეყნების დროშები
კატეგორია:ლიეტუვის ეროვნული სიმბოლოები
კატეგორია:დროშები ანბანის მიხედვით
ძახილის წინადადება

**ძახილის წინადადება** — წინადადების ერთ-ერთი სახეა, რომელსაც ახლავს მთქმელის დიდ გრძნობა: გაკვირვება–განცვიფრება, აღტაცება, ნატვრა, დანანება, მწუხარება და სხვ. ინტონაციურად მრავალფეროვანია. ძახილის წინადადება ზოგჯერ ფორმით უკუთქმითია, შინაარსით წართქმითი.

ძახილის წინადადების ბილოს ძახილის ნიშანი დაისმის

კატეგორია:წინადადება
კითხვით-ძახილის წინადადება

**კითხვით–ძახილის წინადადება** — წინადადების ერთ-ერთი სახეა, რომელშიც კითხვასთან ერთად გადმოიცემა ძლიერი გრძნობა. კითხვით-ძახილის წინადადების ბოლოს ორო ნიშანი დაისმის: კითხვის და ძახილის. მაგ: კაცმა კაცი როგორ უნდა მოკლას**?!**

კატეგორია:წინადადება
ხიმშიაშვილი

საკუთარი სახელი **ხიმშიაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* აჰმედ-ფაშა (ხიმშიაშვილი) — ყარს-ჩილდირის ფაშა
* გიორგი ხიმშიაშვილი — რუსეთის არმიის არტილერიის გენერალი
* გოგი ხიმშიაშვილი — პოლკოვნიკი
* დოდო ხიმშიაშვილი-ვადაჭკორია — მწერალი, მთარგმნელი
* თახსიმ ხიმშიაშვილი — აჭარის პოლიტიკური მოღვაწე
* თემურ ფაშა (ხიმშიაშვილი) — ოსმალეთის იმპერიის სამხედრო პირი
* კონსტანტინე ხიმშიაშვილი — რუსეთის არმიის გენერალ-მაიორი
* კოტე ხიმშიაშვილი — მწერალი
* ლევან ხიმშიაშვილი — არქიტექტორ-რესტავრატორი, პედაგოგი
* ნური-ბეგ ხიმშიაშვილი — სამხედრო პირი
* სელიმ-ფაშა (ხიმშიაშვილი) — ახალციხის ფაშა
* ქერ-ჰუსეინ-ბეგი (ხიმშიაშვილი) — ზემო აჭარის ბეგი
* შერიფ-ბეგ ხიმშიაშვილი — რუსეთის არმიის გენერალ-მაიორი, საზოგადო მოღვაწე
* ჯემალ-ბეგ ხიმშიაშვილი — აჭარის პოლიტიკური მოღვაწე

## იხილეთ აგრეთვე
*ხიმშიაშვილები — ფეოდალური საგვარეულო საქართველოში


კატეგორია:ქართული გვარები
ბრძანებითი წინადადება

**ბრძანებითი წინადადება** — წინადადების ერთ-ერთი სახე, რომელიც მოითხოვს მთქმელის ნება–სურვილის შესრულებას. ბრძანებითი წინადადება შინაარსისა და წარმოთქმის მიხედვით მრავალფეროვანია. იგი გარდა საკუთრივ ბრძანებისა შეიძლება გამოხატავდეს მოწოდებას, თხოვნას, დალოცვას, წყევლას, გაფრთხილებას, გამხნევებას, მიწვევა-მიპატიჟებას, რჩევა–დარიგებას, აკრძალვას.. იგი ძირითადად ორგვარია: **წართქმითი** და **აკრძალვითი**.

ბრძანებითი წინადადება აკრძალვითია, თუ წინადადებაში არის უარყოფითი ნაწილაკები **ნუ** ან **არ**, ცალკე ან ამ ნაწილაკის შემცველი სიტყვები: ნუღარ, ნურსად, ნურვინ, არსად, არვინ და სხვ. აკრძალვითი ბრძანებითი წინადადება ორგვარია: **ნუ** ნაწილაკიანი და **არ** ნაწილაკიანი.

ბრძანებითი წინადადების ბოლოს ძახილის ნიშანი დაისმის.

კატეგორია:წინადადება
გარემოება (ქართული ენა)

**გარემოება** – ჰქვია წინადადების არამთავარ წევრს, რომელიც ჩვეულებრივ ზმნას ახლავს და გვიჩვენებს, თუ სად, როდის, როგორ, რატომ ან რისთვის ხდება მოქმედება. გარემოება იშვიათად შეიძლება ახლდეს ზედსართავ სახელსა და ზმნიზედას .გარემოება გადმოიცემა ზმნიზედითა და ბრუნებადი სიტყვით (სახელითა და სახელზმნით).

კატეგორია:წინადადების წევრები
იურა

**იურა** () — მდინარე ლიეტუვაში. მდინარე ნემანის მარჯვენა შენაკადი. სიგრძე 177 კილომეტრი, აუზის ფართობი 3990 კმ2. სათავე აქვს ჟიამაიტის მაღლობზე. წყალდიდობა თებერვლის ბოლოდან მაისის დასაწყისამდეა. წყლის საშუალო ხარჯი შესართავიდან 40 კილომეტრზე 20,1 მ3/წმ. იყინება ნოემბრიდან თებერვლის დასაწყისამდე. 

მდინარეზე მდებარეობს ლიეტუვის ქალაქი ტაურაგე.

## რესურსები ინტერნეტში
* იურა - დიდი საბჭოთა ენციკლოპედია

კატეგორია:ლიეტუვის მდინარეები
მარტივი წინადადება

**მარტივია წინადადება** –    თუ იგი გადმოცემულია ერთი ან რამდენიმე სიტყვით, რომლებშიც არ ურევია ერთგვარი წევრები. მაგ: გარიჟრაჟდა. მტრედისფერმა გადაჰკრა ცის გუმბათს. აქ ორივი წინადადება გადმოცემულია მხოლო ერთი სიტყვით, ხოლო მეორე კი ოთხით. მარტივი წინადადება მრავალგვარია.

კატეგორია:წინადადება
პანევეჟისი

**პანევეჟისი** (, , 1917-მდე ) — მოსახლეობის მიხედვით მეხუთე ქალაქი ჩრდილოეთ ლიეტუვაში. პანევეჟისის მაზრისა და პანევეჟისის რაიონის ადმინისტრაციული ცენტრი.

## მდებარეობა 
ქალაქი მდებარეობს მდინარე ნევეჟისის (ნემანის შენაკადი) ორივე ნაპირზე, ვილნიუსიდან ჩრდილო-დასავლეთით 109 კილომეტრზე და კლაიპედიდან 240 კმ-ის დაშორებით. ფართობი 52 კმ². ქალაქი მნიშვნელოვანი სატრანსპორტო კვანძია აქ ერთდება ლიეტუვის უმთავრესი მაგისტრალები და საერთაშორისო მაგისტრალი „ვია ბალტიკა“, რომელიც ერთმანეთთან აკავშირეს ვილნიუსსა და რიგას. რკინიგზის ხაზით დაკავშირებულია ქალაქ შიაულიაისთან და ლატვიის ქალაქ დაუგავპილსთან.

## მოსახლეობა 
რუსეთის იმპერიის პირველი აღწერის მიხედვით პანევეჟისში ცხოვრობდა 12 968 ადამიანი, რომლის დაახლოებით ნახევარს ებრაელები შეადგენდნენ. პირველი მსოფლიო ომის წინ ქალაქში 14 000 ადამიანი ცხოვრობდა. მეორე მსოფლიო ომის წინ კი - 27 ათასი. 2005 წლის მონაცემებით კი ცხოვრობს 116 247 კაცი. ქალაქი მონოეთნიკურია მოსახლეობის 96 %-ს ლიეტუველები შეადგენენ, მცირე რაოდენობით ცხოვრობენ რუსები, უკრაინელები, ბელარუსები, ებრაელები.

## დაძმობილებული ქალაქები 
*  კოლდინგი, დანია
*  მიტიშჩი, რუსეთი
*  კალმარი, შვედეთი
*  კინგსტონი, იამაიკა
*  ლუბლინი, პოლონეთი
*  დაუგავპილსი, ლატვია
*  რაკვერე, ესტონეთი
*  ლიურენი, გერმანია

## რესურსები ინტერნეტში 
* ოფიციალური საიტი 
* პანევეჟისის ისტორია

thumb|ცენტრი|800px|პანევეჟისის პანორამა

კატეგორია:ლიეტუვის ქალაქები
ალიტუსი (ქალაქი)

**ალიტუსი** (, ) — ქალაქი სამხრეთ ლიეტუვაში. ალიტუსის მაზრისა და ალიტუსის რაიონის ადმინისტრაციული ცენტრი. მოსახლეობის რაოდენობის მიხედვით მე-6 ქალაქი ლიეტუვაში.

## მდებარეობა 
ქალაქი მდებარეობს მდინარე ნემანის ორივე ნაპირზე. ვილნიუსიდან 105 კილომეტრი, კაუნასიდან 69 კილომეტრი.

## მოსახლეობა 
2002 წელს ქალაქში ცხოვრობდა 77 ათასი კაცი, რომელთაგან 94, 7 % ლიეტუველია, 2, 8 % კი - რუსი.

## ისტორია 
ისტორიულ წყაროებში პირველად მოიხსენიება 1377 წლიდან. ქალაქის სტატუსს კი ატარებს 1581 წლიდან. მეორე მსოფლიო ომის პირველივე დღეებში ქალაქის მახლობლად გაიმართა მსხვილი სატანკო ბრძოლა. ომის განმავლობაში ქალაქში დახვრიტეს 10-20 ათასი ებრაელი.

## დაძმობილებული ქალაქები 
## რესურსები ინტერნეტში 
* ოფიციალური საიტი 
* ალიტუსის ტურიზმის საინფორმაციო ცენტრი 
* Alytaus miesto portalas

კატეგორია:ლიეტუვის ქალაქები
შერწყმული წინადადება

**შეწყმულია   წინადადება**,  რომელშიც მოიპოვება ერთ წევრთან დაკავშირებული ორი ან ორზე მეტი ერთგვარი წევრი: რამდენიმე შემასმენელი  ერთ ქვემდებარესთან, რამდენიმე ქვემდებარე ერთ შემასმენელთან, რამდენიმე ერთი შინაარსის დამატება, რამდენიმე განსაზღვრება და გარემოება. 

შერწყმული წინადადება შეიძლება იყოს ნარევი სახის. ასეთია მაგალითად: შრომა და სიყვარული აძლევს შნოსა და ლაზათს ადამიანის სიცოცხლეს. აქ შემასმენელთან დაკავშირებულია ორი ქვემდებარე (**შრომა** და **სიყვარული** აძლევს) და ორი პირდაპირი დამატება (აძლევს **შნოსა** და **ლაზათს**).

კატეგორია:წინადადება
დანა ინტერნეიშენელი

**დანა ინტერნეიშენელი** (, ; ნამდვილი სახელი *იარონ კოენი*, 2 თებერვალი, 1973, თელ-ავივი, ისრაელი) — პოპულარული ტრანსსექსუალი მომღერალი ისრაელიდან. 1998 წლის ევროვიზიის გამარჯვებული, 2011 წლის იმავე კონკურსის მონაწილე.

იარონი დაიბადა თელ–ავივში. იყო ბოლო ვაჟი ოჯახში. 8 წლიდან მუსიკაზე დადიოდა. ათი წლის ასაკშიდან მღერის მუნიციპალურ გუნდში. 
მეტსახელი *დანა* მოიფიქრეს 1988 წელს, როდესაც *ოფერ ნისიმმა* ჯგუფი შექმნა და იარონი იქ სოლისტად დაიწყო მუშაობა. სიმღერამ "Dana International" ამერიკულ ჩარტებში მაღალი პოზიცია დაიკავა და მომღერალს ლეგენდარული პოპულარობა მოუტანა.

1993 წელს იარონი  სქესის შესაცვლელად გაემგზავრა დიდ ბრიტანეთში. მან შეცვალა თავისი სახელიც, იარონი გადააკეთა ქალების ებრაულ სახელად და **„შარონი“** გახდა. ამიერიდან მსოფლიომ უკვე დანა ინტერნეიშენელი ქალის სახელით გაიცნო.

## რესურსები ინტერნეტში 
* ოფიციალური საიტი 

კატეგორია:ევროვიზიის გამარჯვებულები
კატეგორია:დაბადებული 1973
კატეგორია:ებრაელი მომღერლები
კატეგორია:ევროვიზიის კონკურსანტები
კატეგორია:ტრანსსექსუალები
კატეგორია:ცოცხალი ადამიანები
შემასმენელი

**შემასმენელი**   —  წინადადების ძირითადი წევრი, რომელიც გადმოსცემს ქვემდებარის მოქმედებას ან მდგომარეობას. ქართულ ენაში შემასმენელი გამოიხატება ზმნით ან ზმნისა და სახელის შეერთებით. შემასმენელი შესაძლოა იყოს მარტივი და შედგენილი. მარტივი შემასმენელია ზმნა, რომელსაც შესაძლოა ახლდეს ნაწილაკიც და მეშველი ზმნაც. შედგენილი შემასმენელი შეიცავს ზმნას და მასთან მიერთებულ სახელს.

## იხილეთ აგრეთვე
*ქვემდებარე
*სახელზმნა

## ლიტერატურა
კატეგორია:წინადადების წევრები
რთული წინადადება

**რთულია წინადადება**  თუ იგი შედგება ორი ან მეტი მარტივი თუ შეწყმული წინადადებისაგან. მაგალითად: გამოზაფხულდა, გათბა დღე, შემოგვეხიზნენ მერცხლები – ეს რთული წინადადება შედგება სამი მარტივი წინადადებისაგან.
არსებობს ორი სახის რთული წინადადება: თანწყობილი და ქვეწყობილი
თანწყობილი წინადადება შედგება სინტაქსურად თანასწორი წინადადებებისგან.
ქვეწყობილი წინადადება შედგება სინტაქსურად არათანასწორი წინადადებებისგან, რომელთაგან ერთი მთავარია, მეორე – დამოკიდებული.
რთული ქვეწყობილი წინადადების კომპონენტთა შეერთება შეიძლება საკავშირებელი სიტყვების მეშვეობითაც და უკავშიროდაც. კავშირიანი შეერთების დროს გამოიყენება:

(1.) მაქვემდებარებელი კავშირები,
(2.) მიმართებითი ნაცვალსახელები,
(3.) მიმართებითი ზმნიზედები.
ფუნქციის მიხედვით დამოკიდებულ წინადადებათა კლასიფიკაცია ხდება იმის გათვალისწინებით, თუ რა როლს ასრულებს ის მთავართან მიმართებით, ფუნქციურად მიემართება ის მთლიანად მთავარს (მთავრის მიმართ დამოკიდებული: პირობითი, შედეგობითი...) თუ მთავრის რომელიმე წევრს (ქვემდებარული, პირდაპირდამატებითი, ირიბდამატებითი, განსაზღვრებითი, ადგილის გარემოებითი

კატეგორია:წინადადება
Tanelorn

**Tanelorn** — ქართული მელოდიური დეზ-მეტალ ჯგუფი, რომელიც 2001 წლის 7 იანვარს ჩამოყალიბდა რევაზ დეკანოზიშვილის და ვადიმ კუროჩკინის მიერ. ჯგუფს თავიდან ერქვა Tanelorn, ამ სახელით ჯგუფმა რამდენიმე სიმღერა ჩაწერა, ესენია *The Gathering*, *Apocalyptic Powerhead*. 2003 წელს ჯგუფმა დაკარგა ვოკალისტი, პიანისტი, გიტარისტი და ბასისტი. ამ დროს რევაზ დეკანოზიშვილმა ჯგუფში მოიწვია ვოკალისტი მიხეილ ჩიკვილაძე, პიანისტი გიორგი სარქისოვი და გიტარისტი არტურ სტეფანიანი, ხოლო მიხეილ ჩიკვილაძემ ჯგუფში მოიყვანა რომან კასუმოვი და ასე ჩამოყალიბდა ახალი შემადგენლობა, ამ დროს ჯგუფმა შეიცვალა სახელი და დაირქვა **Tanelorn**.

## ისტორია 
### 2003 - 2007 წლები 
ეს წლები ჯგუფისთვის განსაკუთრებულად შემოქმედებითი იყო, რადგან ჯგუფმა ამ დროს ჩაწერა თავიანთი პირველი ალბომი (Broken Promises And Fates) და იყო ტურნეზე უკრაინასა და მოლდოვაში, მაგრამ 2007 წელს ჯგუფმა დაკარგა გიტარისტი და პიანისტი. უკრაინაში ჯგუფმა დაუკრა კლუბ Bingo-ში,სადაც ასევე უკრავდნენ: Die Apokalyptischen Reiter, Gloom Of Doom და Amorphia. მოლდოვაში კერძოდ კიშინევში **Tanelorn**-მა გამართა სოლო კონცერტი.

უცხოურ პუბლიკაზე ჯგუფმა ძალიან კარგი შთაბეჭდილება დატოვა რაზეც მეტყველებს ის ფაქტი,რომ ერთ-ერთ კონცერტზე მათ 8,000 მსმენელი ესწრებოდა.

### 2008 - 2009 წლები 
რევაზ დეკანოზიშვილმა 2008 წელს ჯგუფში მოიწვია ახალგაზრდა, მაგრამ საკმაოდ ტალანტური პიანისტი ნინო ესიავა. ის მაყურებელს გაეცნო 2008 წლის 1 ივნისს BlitzKrieg MetalFest-ზე. 2008 წლის მიწურულს, ჯგუფში მოვიდა გიორგი ერაძე. ჯგუფმა 2009 წლის 6 ივნისს აკაკი ხორავას სახელობის თეატრში ჩაატარა კონცერტი, რომლის შემდეგაც გიორგი სარქისოვი ჯგუფში დაბრუნდა.

### Tbilisi Alter/Vision/NewComers 2009 
23 ოქტომბერს ჯგუფმა გამართა კონცერტი სპორტის სასახლეში, რომელიც Step Records-ის მიერ იყო დაგეგმილი. 23 ოქტომბერს ჯამში 14 ჯგუფი გამოვიდა, ამათგან 12 ქართული ჯგუფი იყო, ასევე მოწვეული იყო Cynic Guru (ისლანდია) და Temple Hedz (დიდი ბრიტანეთი).

### ახალი ალბომი "Burden Divine" 
2010 წლის დასაწყისში  ჯგუფმა დაიწყო სტუდიაში თავიანთ პირველ სრულმეტრაჟიან ალბომზე მუშაობა,რომელსაც ეწოდა Burden Divine(შედგება 8 სიმღერისგან),ალბომის ჩაწერამ 3 თვემდე გასტანა,დღესდღეობით ყველა სიმღერა არანჟირებულია რაზეც ალექსანდრე მენაბდემ და ჯგუფის წევრებმა იზრუნეს,ალბომის გამოშვების თარიღი ლეიბლის არქონის გამო ჯერჯერობით უცნობია.

### 2010 წელი 
ჯგუფმა 2010 წელს საკმაოდ ბევრი კონცერტები გამართა,მათ შორის არის Caucasus Plays Deep Purple რომელიც ჩატარდა **Locomotive Promotion**-ის მიერ,ასევე **Tanelorn**–მა დაუკრა კონცერტზე სადაც ჩამოყვანილი იყო Nintendo-Core-ს ფუძემდებელი ჯგუფი **HORSE The Band**.

## დისკოგრაფია 
;ალბომები
* Broken Promises And Fates (2006) 
* Burden Divine (2012)
;სინგლები
* Forgotten Soul (2009)

## რესურსები ინტერნეტში 
* 
* 
* 

კატეგორია:ქართული მელოდიური დეზ-მეტალ ჯგუფები
კატეგორია:2001 წელს ჩამოყალიბებული ჯგუფები
კატეგორია:2000-იანი წლების მუსიკალური ჯგუფები
კატეგორია:2010-იანი წლების მუსიკალური ჯგუფები
დროის გარემოება

**დროის გარემოება** აღნიშნავს თუ როდის ხდება მოქმედება. იგი მოგვიგებს კითხვებზე: როდის? რამდენ ხანს? რა დროიდან? როდემდე? რა დრომდე?

დროის გარემოება გადმოიცემა დროის ზმნიზედით, სახელითა და სახელზმნით (საწყისით). ამ წევრის გადმოსაცემად გამოყენებულია ოთხი ბრუნვა: მიცემითი, ნათესაობითი, მოქმედებითი და ვითარებითი. ამათგან ნათესაობითი თანდებულიანია, ხოლო დანარჩენ ბრუნვათა ფორმები უთანდებულოც შეიძლება იყოს და  თანდებულიანიც. ბრუნვის ფორმა ძირითადად ზმნიზედებშია გადასული.

კატეგორია:წინადადების წევრები
ადგილის გარემოება

**ადგილის გარემოება** აღნიშნავს მოქმედების ადგილს. მოგვიგებს კითხვებზე: სად? საითკენ? საიდან? სადამდე?

ადგილის გარემოება გადმოიცემა ადგილის ზნმიზედითა და სახელის უთანდებულო და თანდებულიანი ფორმებით. სახელი ადგილის გარემოების გადმოსაცემად შეიძლება იდგეს ოთხ ბრუნვაში: მიცემითში, ნათესაობითში, მოქმედებითსა და ვითრებითში. ნათესაობისთის ფორიმა მუდამ თანდებულიანია, სხვა ფორმებში უთანდებულო ფორმებიც გვხვდება.

კატეგორია:წინადადების წევრები
მიზეზის გარემოება

**მიზეზის გარემოება** გამოხატავს მოქმედების გამომწვევ მიზეზს. იგი ახლავს ზმნა-შემასმენელს ან სახელზმნით გასმოცემულ წინადადების წევრს და მოგვიგებს კითხვებზე: რატომ? რის გამო? რა მიზეზით?

მიზეზის გარემოება გადმოიცემა მიზეზის ზმნიზედით  და სახელით, რომელიც ნათესაობითში დგას ან მოქმედებითში. ნათესაობითის ფორმას დაერთვის **გამო** ან **გან** თანდებული, ზოგჯერ წყალობით, გამოისობით, მეოხებით. მოქმედებითის ფორმა უთანდებულოა.

მიზეზის გარემოების გადმოსაცემად ხშირად **თვის** თანდებულიანი ნათესაობითიც გვხვდება. **გან** ნათესაობითით ხშირად უბრალო დამატება გადმოიცემა. ასეთი ფორმა მიზეზის გარემოებაა მაშინ, როდესაც იმავე შინაარსის გადმოსაცემად **გან** თნდებულს შიძლება შევუნაცვლოთ **გამო** თანდებული. სხვა შემთხვევაში უბრალო დამატებაა.

კატეგორია:წინადადების წევრები
მიზნის გარემოება

**მიზნის გარემოება** გამოხატავს მოქმედები მიზანს. მოგვიგებს კითხვებზე: რისთვის? რა მიზნით?. იგი ახლავს ზმნა–შემასმენელს ან სახელზმნით გადმოცემულ წევრს.

მიზნის გარემოების გადმოსაცემადგამოყენებულია ორი ბრუნვა: ნათესაობითი და ვითარებითი. არსებითი სახელისა და ნათესაობითის ფორმის ფორმას მიზნის გარემოების გადმოსაცემად დაერთვის **თვის** თანდებული, იშვიათად — **გულისთვის**.

მიზნის გარემოება უფრო ხშირად  გადმოიცემა მომავალი დროის მიმღეობის ვითარებითში დასმითა და სა–ო თავსართ-ბოლოსართით ნაწარმოები სახელის იმავე ვითარებითი ბრუნვის ფორმით.

კატეგორია:წინადადების წევრები
ვითარების გარემოება

**ვითარების გარემოება** აღნიშნავს თუ როგორ ხდება მოქმედება. მოგვიგებს კითხვებზე: როგორ? რამდენად? რამდენჯერ? მერამდენეჯერ?

ვითარების გარემოება ახლა არა მარტო ზმნას (პირიანსა და უპიროს), არამედ ზედსართავ სახელსა და ზმნიზედასაც. მაგ: **ძალიან** კარგი, **ოდნავ** წითელი, **მეტად** შორს, **უფრო** მაღლა.

ვითარების გარემოება გადმოიცემა ზმნიზედით, სახელითა და სახელზმნით. ბრუნვის ფორმათაგან ვითარების გარემოების გადმოსაცემად გამოყენებულია სახელობითი, მიცემითი, ნათესაობითი, მოქმედებითი და ვითარებითი. ასე, მაგალითად, ვითარების გარემოება ვით თანდებულიანი სახელობით-მიცემითსა და **ებრ** თანდებულიანი ნათესაობითის ფორმები, ხოლო მოქმედებითი და ვითარებითი უთანდებულოა. იშვიათად ვითარების გარემოებაა **ზე** თანდებულიანი მიცემითის ფორმაც ზმნიზედის მნიშვნელობით. ებრ თანდებული სახელიშ ფუძესაც დაერთვის.

კატეგორია:წინადადების წევრები
ქვემდებარე

**ქვემდებარე** — წინადადების მთავარი წევრი, რომელიც ზმნის სუბიექტურ პირთან არის შეწყობილი. მაგალითად: *ირემმა მტერი ვერ შენიშნა* – ამ წინადადებაში **შენიშნა** ორპირიანი ზმნაა, რომლის მესამე სუბიექტურ პირთან შეწყობილი სახელია **ირემმა** და იგი ქვემდებარეა.

ქვემდებარე სახელით ან სახელზმნით გამდმოიცემა.  მას აქვს სამი ბრუნვა: სახელობითი, მოთხრობითი და მიცემითი.

## ლიტერატურა
**კიზირია, ა.* „მარტივი წინადადების შედგენილობა ქართველურ ენებში“, თბილისი, 1982
**კვაჭაძე, ლ.* „თანამედროვე ქართული ენის სინტაქსი“, თბილისი, 1977
**ჩიქობავა, ა.*, „მარტივი წინადადების პრობლემა ქართულში“, თბილისი, 1962

კატეგორია:წინადადების წევრები
კატეგორია:გრამატიკა
Take That-ის დისკოგრაფია

აქ წარმოდგენილია პოპ-ჯგუფ Take That-ის სრული დისკოგრაფია.

## ალბომები 
### სტუდიური ალბომები
### საკონცერტო ალბომები 
### კომპილაციები
## სინგლები 
### პრომო-სინგლები
### სხვა სიმღერები
## B-გვერდები 
## ყუთები-კრებულები 
## ფილმები/ვიდეო ალბომები
## რესურსები ინტერნეტში 
* ოფიციალური საიტი 
* დანიური საიტი, დისკოგრაფია

## სქოლიო 
კატეგორია:დისკოგრაფიები
კატეგორია:Take That
Take That: For The Record

***Take That: For The Record*** — დოკუმენტური ფილმი ჯგუფ Take That-ის შესახებ. იგი გამოვიდა 2006 წელს. ფილმის პრემიერა გაიმართა 2005 წელს, ჯგუფის დაშლიდან 10 წლის თავზე.

## სქოლიო 
კატეგორია:Take That-ის ვიდეო ალბომები
კატეგორია:2006 წლის ფილმები
კატეგორია:2006 წლის ვიდეო ალბომები
კატეგორია:BMG-ის ვიდეო ალბომები
Take That: The Ultimate Tour

***Take That: The Ultimate Tour*** — ჯგუფ Take That-ის კონცერტის ჩანაწერი, გამოცემული 2006 წელს. DVD დისკში შეტანილია მანჩესტერში, 2006 წლის 17 ივნისს, ტურნეს Ultimate Tour 2006 ფარგლებში ჩატარებული კონცერტი. DVD გამოიცა 2006 წლის ნოემბერში (ინგლისი) და იმავე წლის დეკემბერში (სხვა ქვეყნებში). 23 ოქტომბერს ასევე გამოიცა დამატებითი კომპაქტ დისკი ჯგუფის წინა 7 ჰიტ-სინგლით, ჩაწერილი ცოცხლად.

DVD დისკში არ არის შეტანილი სიმღერა Sure, რომელიც ტურის ყოველ კონცერტზე ჟღერდა, როგორც მიქსი Gorillaz-ის ჰიტთან „Dirty Harry“. თუმცა, DVD დისკის მენიუში ჟღერს ამ ვერსიის რამდენიმე წამი.

ფილმი ასევე გამოიცა HD DVD ფორმატში, 2007 წლის 5 ნოემბერს.

## სიმღერების სია 
;DVD

# Once You've Tasted Love
# Pray
# Today I Lost You
# Why Can't I Wake Up With You
# It Only Takes A Minute
# Babe
# Everything Changes
# A Million Love Songs
# The Beatles-ის სიმღერები: I Want To Hold Your Hand / A Hard Day's Night / She Loves You / I Feel Fine / Get Back / Hey Jude
# How Deep Is Your Love
# Love Ain't Here Anymore
# Apache 2006
# Relight My Fire
# Let It Rain
# Back For Good
# Could It Be Magic
# Never Forget

;დამატებითი აუდიო დისკი, ჩაწერილია MEN Arena-ზე
# Pray (საკონცერტო)
# Babe (საკონცერტო)
# Everything Changes (საკონცერტო)
# A Million Love Songs (საკონცერტო)
# Back For Good (საკონცერტო)
# Could It Be Magic (საკონცერტო)
# Never Forget (საკონცერტო)

## გამოცემების ისტორია
## სქოლიო 
კატეგორია:Take That-ის ვიდეო ალბომები
კატეგორია:2006 წლის ვიდეო ალბომები
კატეგორია:2006 წლის საკონცერტო ალბომები
კატეგორია:საკონცერტო ვიდეო ალბომები
კატეგორია:Polydor Records-ის ვიდეო ალბომები
The Platinum Collection (Take That-ის ალბომი)

***The Platinum Collection*** — ჯგუფ Take That-ის სიმღერების კომპილაციური ალბომი, გამოცემული 2006 წლის 27 ნოემბერს, ალბომის Beautiful World გამოსვლის შემდეგ. მიუხედავად ამისა, აქცენტი კრებულში გაკეთებულია ჯგუფის პირველ სამ სტუდიურ ალბომსა და იშვიათ სიმღერებზე. კრებული შედგება სამი დისკისგან.

## სიმღერების სია 
; დისკი 1 – *Take That & Party*

; დისკი 2 – *Everything Changes*

; დისკი 3 – *Nobody Else*

## სერტიფიცირებები
## სქოლიო 
კატეგორია:Take That-ის ალბომები
კატეგორია:2006 წლის კომპილაციური ალბომები
კატეგორია:Sony BMG-ს კომპილაციური ალბომები
შიაულიაი (ქალაქი)

**შიაულიაი** (, ) — მოსახლეობის რაოდენობის მიხედვით (128 ათ. კაცი)  მეოთხე ქალაქი ჩრდილოეთ ლიეტუვაში. შიაულიაის მაზრისა და შიაულიაის რაიონის ადმინისტრაციული ცენტრი.

## მდებარეობა 
ქალაქი მდებარეობს ჩრდილოეთ ლიეტუვაში, ვილნიუსიდან 214 კილომეტრი, კაუნასიდან 142 კმ, ხოლო კლაიპედიდან 161 კმ. ფართობი 81 კმ².

შიაულიაი არის მნიშვნელოვანი სამრეწველო და კულტურული ცენტრი. ქალაქში მდებარეობს შიაულიაის უნივერსიტეტი, დრამატული თეატრი და რამდენიმე მუზეუმი, რომელთა შორის აღსანიშნავია: ველოსიპედების, ფოტოგრაფიის, რადიო-ტელევიზიისა და კატების მუზეუმები.

## ისტორია 
ისტორიულ წყაროებში პირველად მოხსენიებულია 1236 წელს ჯვაროსნებთან დაკავშირებით, ხოლო როგორც ქალაქი ნახსენებია 1524 წელს სიგიზმუნდ I-ის სიგელში.

XIX საუკუნის I ნახევარში ქალაქის გავლით გაიყვანეს რიგა-ტილზიტის (ახლანდ. სოვეტსკი, კალინინგრადის ოლქი) საავტომობილო გზა, ხოლო 1871 წელს ქალაქის გავლით დააკავშირეს ლიეპაია (ლატვია) და რომნი (უკრაინა).

## რესურსები ინტერნეტში 
* ოფიციალური საიტი 
* შიაულიაი. ტურიზმის საინფორმაციო ცენტრი 

thumb|center|1000px|ქალაქის ცენტრალური სკვერი

კატეგორია:ლიეტუვის ქალაქები
იონავა

**იონავა** (, ) — ქალაქი ლიეტუვაში, მდებარეობს კაუნასის მაზრაში, არის იონავას რაიონის ადმინისტრაციული ცენტრი.

## მდებარეობა 
მდებარეობს მდინარე ნერისის მარჯვენა სანაპიროზე, ვილნიუსიდან 106 კილომეტრზე ჩრდილო-დასავლეთით,  ხოლო  კაუნასიდან ჩრდილო-აღმოსავლეთით 32 კილომეტრზე.

## რესურსები ინტერნეტში 
* ოფიციალური საიტი 
* არაოფიციალური საიტი

კატეგორია:ლიეტუვის ქალაქები
ნემანი

**ნემანი** (, , , ) — მდინარე ბელარუსში, ლიეტუვაში და რუსეთის კალინინგრადის ოლქში. ქვემო დინებაში წარმოადგენს სასაზღვრო ზოლს რუსეთსა და ლიეტუვას შორის.

## გეოგრაფია 
მდინარე სათავეს იღებს მინსკის მაღლობის სამხრეთით, ზემო დინებაში მიედინება ნემანის დაბლობზე, ხოლო ქვემოთში კი გადადის შუა ლიეტუვის დაბლობში და ერთვის ბალტიის ზღვის კურშის ყურეს. წყლის საშუალო ხარჯია 678 მ3/წმ. წყალდიდობა იცის მარტიდან მაისის ჩათვლით. იყინება დეკემბერში, ყინულძვრაა მარტში, ზოგჯერ თებერვალში ან აპრილში.

## შენაკადები 
მდინარე ნემანს 180-მდე შენაკადი აქვს, რომელთაგან უმთავრესია: მარჯვენა შენაკადები - სვისლოჩი, მერკისი,  ნერისი, ნევეჟისი, დუბისა, იურა და მარცხენა შენაკადები: შეშუპე, უშა, ლოშა.

## რესურსები ინტერნეტში 
* მდინარე ნემანი 

კატეგორია:ლიეტუვის მდინარეები
Never Forget – The Ultimate Collection

***Never Forget – The Ultimate Collection*** — ჯგუფ Take That-ის პოპულარული სინგლების კრებული, რომელიც გამოვიდა ბრიტანეთში 2005 წელს. კრებულში პირველად იქნა შეტანილია Today I've Lost You, სიმღერა, რომელიც უნდა გამოცემულიყო სინგლის Back for Good შემდეგ, მაგრამ არ ჩაწერილა. ახალი ვერსია ჩაწერილია 2005 წელს.

## სიმღერების სია
;ბრიტანული გამოცემა:
# Never Forget (გერი ბარლოუ) – 5:32
# Back for Good (გერი ბარლოუ) – 4:02
# How Deep Is Your Love (ბი ჯიზი) – 3:42
# Pray (გერი ბარლოუ) – 3:45
# Relight My Fire (დენ ჰარტმენი) – 4:10
# Everything Changes (გერი ბარლოუ, კერი ბეილისი, ელიოტ კენედი, მაიკ უორდი) – 3:35
# Babe (გერი ბარლოუ) – 4:56
# Sure (გერი ბარლოუ, მარკ ოუენი, რობი უილიამსი) – 3:41
# It Only Takes a Minute (დენის ლამბერტი, ბრაიან პოტერი) – 3:48
# A Million Love Songs (გერი ბარლოუ) – 3:54
# Could It Be Magic (ბარი მანილოუ, ედრიენ ანდერსონი) – 3:31
# Why Can't I Wake Up With You (გერი ბარლოუ) – 3:39
# Love Ain't Here Anymore (გერი ბარლოუ) – 4:09
# I Found Heaven (იენ ლევინი, ბილი გრიფინი) – 4:03
# Promises (გერი ბარლოუ, გრეჰემ სტეკი) – 3:36
# Once You've Tasted Love (გერი ბარლოუ) – 3:44
# Pray (საკონცერტო, ბერლინი, (გერი ბარლოუ) – 5:16
# Relight My Fire (რემიქსი) (დენ ჰარტმენი) – 3:49
# Today I've Lost You (გერი ბარლოუ) – 3:07

## DVD 
***Never Forget – The Ultimate Collection*** არის ჯგუფ Take That-ის პოპულარული სიმღერების ვიდეოკლიპების კრებული, გამოცემული 2005 წელს. ალბომში არ არის შეტანილი მხოლოდ სიმღერის Do What U Like ოფიციალური მუსიკალური ვიდეო.

### სიმღერების სია
# Never Forget
# Back For Good
# How Deep Is Your Love
# Pray
# Relight My Fire
# Everything Changes
# Babe
# Sure
# It Only Takes A Minute
# A Million Love Songs
# Could It Be Magic
# Why Can't I Wake Up With You
# Love Ain't Here Anymore
# I Found Heaven
# Promises
# Once You've Tasted Love
;ჩაწერილი ცოცხლად
# It Only Takes A Minute (ჩაწერილია უემბლიზე)
# A Million Love Songs (ჩაწერილია მანჩესტერში)
# Why Can't I Wake Up With You (ჩაწერილია მანჩესტერში)
# Pray (ჩაწერილია უემბლიზე)
# Love Ain't Here No More (ჩაწერილია მანჩესტერში)
# Sure (ჩაწერილია მანჩესტერში)
# Beatles Medley (ჩაწერილია მანჩესტერში)
# Back For Good (1995 წელი, BRIT Awards)
;დამატებები 
* On The Road (მანამდე გამოუცემელი დოკუმენტური ფილმი)
* Behind The Scenes (ფოტო გალერეა)

## ჩარტები
### ყოველკვირეული ჩარტები
### წლის საბოლოო ჩარტები
### ათწლეულის საბოლოო ჩარტი
## სერტიფიცირებები
## სქოლიო 
კატეგორია:Take That-ის ალბომები
კატეგორია:2005 წლის კომპილაციური ალბომები
კატეგორია:RCA Records-ის კომპილაციური ალბომები
ურბნისის სიონი

thumb|250px|ურბნისის სიონი
**ურბნისის სიონი** — სამნავიანი ბაზილიკა ქარელის მუნიციპალიტეტის სოფელ ურბნისში. სტილისტური ნიშნებით და აგრეთვე ჩრდილოეთ ფასადის ასომთავრული წარწერის პალეოგრაფიული შესწავლის საფუძველზე თარიღდება V-VI საუკუნეების მიჯნით. აღნიშნულ წარწერაში მოხსენიებულია ტაძრის ქტიტორები ვინმე კონსტანტი და მამა მიქელი. დანარჩენ სამ სხვადასხვა დროის წარწერაში ეკლესიის აღდგენაზეა ლაპარაკი.

ურბნისის სიონი სამნავიანი ბაზილიკაა (32,1X22,4 მეტრი), მისი გეგმა, სივრცითი გადაწყვეტა და გარე მასები ბაზილიკისათვის დამახასიატებელ მკაფიო ნიშნებს ატარებს. ეკლესიის ინტერიერში და ფასადებში ნათლად იკითხება პირვანდელი (VI-VII სს. მიჯნა) და შემდგომი (IX ს-ის II ნახევრის და 1668 წლის) შეკეთება-აღდგენის სამშენებლო ფენები. ადრინდელი ფენები ამოყვანილია კარგად გათლილი ქვიშაქვის კვადრებით. მომდევნო პერიოდში აღსადგენად სხვადასხვა ფორმის ქვებია გამოყენებული, წყობა ირეგულარულია. ტაძარში სამი შესასვლელია:სამხრეთიდან, დასავლეთიდან და ჩრდილოეთიდან.

ეკლესიის ინტერიერში ნავები ერთმანეთისაგან გამოყოფილია ოთხი, გეგმით ჯვრისებრი ბოძით. ბოძები და მათზე დაყრდნობილი ნახევარწრიული აგურის საბჯენი თაღები შუა ნავის სივრცეს ხუთ, თითქმის ტოლ მონაკვეთად ყოფს. ნავი გადახურულია აგურის ნახევარწრიული კამარით.

ტაძრის აღმოსავლეთ ფასადზე აგურით გამოყვანილია ჯვარი. ასეთივე ჯვარია დასავლეთის ფასადზე. ჩრდილოეთ ფასადის დასავლეთ მონაკვეთში, სარკმლის ქვეშ ქვაა ჯვრის გამოსახულებით, კიდევ ქვემოთ კი ცხენის გამოსახულებაა. ეკლესიას აგურის კბილანა ლავგარდანი აქვს. სახურავი კრამიტისაა.

ურბნისის სიონი ადრინდელი ფეოდალური ხანის საქართველოს დიდი ბაზილიკების ჯგუფს მიეკუთვნება (ანალოგები- კაწარეთის სამება, ხირსა).

## გალერეა 

Inscription of Urbnisi.jpg|ურბნისის ტაძრის სამხრეთ ფასადის წარწერაჯაბა ლაბაძის ფოტო
Inscription of Urbnisi (2).jpg|ურბნისის სიონის კარიბჭის წარწერაჯაბა ლაბაძის ფოტო

## ლიტერატურა
## სქოლიო
კატეგორია:ქარელის მუნიციპალიტეტის ტაძრები
კატეგორია:ეროვნული მნიშვნელობის კატეგორიის კულტურის უძრავი ძეგლები
კატეგორია:V საუკუნის ეკლესიები
იონა მეუნარგია

**იონა მეუნარგია**  (დ. 18 დეკემბერი, 1852, ცაიში — გ. 15 მაისი, 1919 , იქვე) — ქართველი  მწერალი, კრიტიკოსი, პუბლიცისტი.

## წინაპრები 
იონა მეუნარგიას წინაპრების შესახებ ცნობები ისტორიულ ქრონიკებში XVIII საუკუნიდან ჩნდება. ისინი ცაიშის საკათედრო ტაძრის მსახურები იყვნენ. მწერლის პაპა, პეპუ მეუნარგია XIX საუკუნის პირველი ნახევრის სახელგანთქმული ოქრომჭედელი იყო.

## ბიოგრაფია 
იონა მეუნარგია დაიბადა დეკანოზ მიხეილ მეუნარგიასა და სუსანა გაწერელიას ოჯახში. მან დაწყებითი განათლება მიიღო მარტვილის სასულიერო სასწავლებელში, შემდეგ დაასრულა ქუთაისის სასულიერო სასწავლებელი და სწავლა განაგრძო თბილისის სასულიერო სემინარიაში. 1874 წელს, როგორს პოლიტიკურად არაკეთილსაიმედო გარიცხეს სემინარიიდან. იმავე წელს მეუნარგიამ სწავლის გასაგრძლებლად ევროპას მიაშურა. იგი ორი წლის განმავლობაში ჟენევის უნივერსიტეტის სტუდენტი იყო.

thumb|250px|right| იონა მეუნარგიას სახლ-მუზეუმი

1877 წელს იგი ცოდნის გასაღრმავებლად პარიზში გადავიდა,  სადაც ეცნობოდა საფრანგეთის ლიტერატურას, ხელოვნებას, პარიზის კულტურული და შემოქმედებითი ცხოვრების მდინარებას. იქვე ჰქონდა შეხვედრა ფრანგული მწერლობის ცოცხალ კლასიკოსთან – ვიქტორ ჰიუგოსთან.

1878 წლის მიწურულს იონა მეუნარგია სამშობლოში დაბრუნდა და ჩაება საზოგადოებრივი-ლიტერატურულ ცხოვრებაში. იგი თანამშრომლობდა ქართულ და რუსულ ჟურნალ–გაზეთებში „ტიფლისსკი ვესტნიკი“, „დროება“, „ივერია“ „კავკაზი“, „ნოვოე ობოზრენიე“, „კვალი“, „მოამბე“ და სხვა. მუშაობდა ქართველთა შორის წერა–კითხვის გამავრცელებელ საზოგადოებაში. 1888 წელს იყო ვეფხისტყაოსნის გამომცემელი კომისიის წევრი, სისტემატურად აქვეყნებდა კომისიის სხდომების ოქმებს. მას ეკუთვნის „ვეფხისტყაოსნის“ პირველი ფრანგული თარგმანი (დაკარგულია) და მოკლე შინაარსის რუსული თარგმანი. ქართულ მწერლობაში დაამკვიდრა ბიოგრაფიული ჟანრი, აღწერდა ქართველ მწერალთა და საზოგადო მოღვაწეთა ცხოვრებას. 

1891–1894 და 1907–1913 წლებში იონა არჩეულ იქნა ფოთის ქალაქის თავის მოადგილედ. 1898–1907 წლებში მომრიგებელ შუამავლად მოღვაწეობდა ზუგდიდის, სენაკისა და ლეჩხუმის მაზრებში.

1919 წელს საქართველოს დამფუძნებელი კრების არჩევნებში კენჭს იყრიდა ეროვნულ-დემოკრატიული პარტიის სიით, იყო სიის 39-ე ნომერი, თუმცა ვერ გახდა დამფუძნებელი კრების წევრი. ხანმოკლე ავადმყოფობის შემდეგ, 1919 წლის 15 მაისს გარდაიცვალა 66 წლის ასაკში. დაკრძალეს ცაიშის ეკლესიის ეზოში, წინაპართა გვერდით საგვარეულო საძვალეში.

## ლიტერატურა
**ცაიშვილი სოლ*, „ლიტერატურული ნარკვევები“, თბ. 1962
**ცაიშვილი სოლ*., „ქართველი მწერლები“ ტ. 1-2, თბ., 1954-1957

## რესურსები ინტერნეტში 
*იონა მეუნარგიას "ცხოვრება და პოეზია ნიკოლოზ ბარათაშვილისა"  
*იონა მეუნარგია, ცხოვრება, შემოქმედება

## სქოლიო
კატეგორია:ქართველი მწერლები
კატეგორია:ქართველი პუბლიცისტები
კატეგორია:ქართველი კრიტიკოსები
კატეგორია:დაბადებული 1852
კატეგორია:გარდაცვლილი 1919
კატეგორია:ზუგდიდის მუნიციპალიტეტში დაბადებულები
კატეგორია:საქართველოს საისტორიო და საეთნოგრაფიო საზოგადოების წევრები
კატეგორია:ქართველთა შორის წერა-კითხვის გამავრცელებელი საზოგადოების წევრები
დერ ადლერი (ჟურნალი)

**„დერ ადლერი“** (გერმანულიდან „Der Adler“, ქართულად „არწივი“) — სახელწოდება პროპაგანდისტული პერიოდიკული გამოცემისა, რომელიც გერმანიის რაიხის წლებში გამოდიოდა და ლუფტვაფეს ეკუთვნოდა. „დერ ადლერი“ ილუსტრირებული ჟურნალი იყო. ომის დაწყებამდე რამდენიმე ხნით ადრე, რაიხის საჰაერო მომოსვლის სამინისტრო შეუდგა ლუფტვაფეს საქმიანობისადმი მიძღვნილი ჟურნალის გამოცემას. შინაარსობრივად „დერ ადლერი“ ეფუძნებოდა რაიხის პროპაგანდის სამინისტროს.

„დერ ადლერის“ მთავარი რედაქტორი იყო გეორგ ბოზე (Georg Bose). ჟურნალის რედაქციის შტაბ-ბინა ბერლინი-შარლოტენბურგში.

## პერიოდულობა 
„დერ ადლერი“ ყოველ 14 დღეში გამოდიოდა. ჟურნალი იყო ილუსტრირებული და 32 გვერდზე, ორ ენაზე (ინგლისურად და გერმანულად) იბეჭდებოდა. მეორე მსოფლიო ომის შემდეგ ჟურნალი გერმანულ და ინგლისურ ენაზე ცალ-ცალკე გამოიცემოდა. საფრანგეთის ოკუპაციის შემდეგ კი დაემატა ფრანგული გამოცემაც. ფრანგულენოვანი გამოცემა 1944 წელს შეაჩერეს, ხოლო ინგლისურენოვანი კი 1944 წლის აგვისტომდე გამოდიოდა. არსებობდა აგრეთვე ჟურნალის ესპანურენოვანი გამოცემა. საკუთრივ გერმანული გამოცემა 1945 წლის თებერვლამდე სულ უფრო მზარდად კლებადი ტირაჟით გამოდიოდა.

## ლიტერატურა 
* Der Adler - Eine Auswahl aus der Illustrierten der Luftwaffe 1939 - 1944, S. L. Mayer/Masama Tokoi, ISBN 3-87943-577-4, Stuttgart 1978

კატეგორია:სამხედრო გაზეთები
კატეგორია:გერმანიის იმპერია
კატეგორია:გერმანიის გაზეთები
კატეგორია:გერმანულენოვანი გაზეთები
ვიტაუტას კლოვა

**ვიტაუტას კლოვა** (; დ. 31 იანვარი, 1926, ტირკშლიაი — გ. 10 დეკემბერი, 2009, ვილნიუსი) — ლიტველი საბჭოთა კომპოზიტორი, ლიტვის სსრ ხელოვნების დამსახურებული მოღვაწე (1959). 

## ბიოგრაფია 
1951 წელს დაამთავრა ლიტვის კონსერვატორიის იუ. დროუდისა და ა. რაჩიუნასის კომპოზიციის კლასი. ვიტაუტას კლოვა ავტორია ოპერული, სიმფონიური, კამერული და ვოკალური ნაწარმოებებისა, 1966 წელს დაწერა სახელმძღვანელო „პოლიფონია“. 1948 წლიდან ეწევა პედაგოგიურ მოღვაწეობას.

## შემოქმედება 
### ოპერები 
* „პილენაი“ (1956 წელს დაიდგა ლიტვის ოპერისა და ბალეტის ეროვნული თეატრის სცენაზე, 1957 წელს მიენიჭა ლიტვის სსრ სახელმწიფო პრემია)
* „ვაივა“ (1958 წელს დაიდგა ლიტვის ოპერისა და ბალეტის თეატრის სცენაზე)
* „ქალიშვილი“ (1960 წელს დაიდგა ლიტვის ოპერისა და ბალეტის თეატრის სცენაზე, 1960 წელს მიენიჭა ლიტვის სსრ სახელმწიფო პრემია)
* „ორი ხმალი“ (1966)
* „ამერიკული ტრაგედია“ (1969 წელს დაიდგა ლატვიის ოპერისა და ბალეტის თეატრის სცენაზე)

### საორკესტრო ნაწარმოებები 
* სიმფონიური პოემა „იურატე და კასტიტისი“ (1954)
* სუიტა „ვილნიუსის სურათები“ (1962)

## რესურსები ინტერნეტში
კატეგორია:ლიეტუველი მუსიკოსები
კატეგორია:დაბადებული 1926
კატეგორია:დაბადებული 31 იანვარი
კატეგორია:გარდაცვლილი 10 დეკემბერი
კატეგორია:გარდაცვლილი 2009
ანა ტატიშვილი

**ანა ტატიშვილი** (დ. 3 თებერვალი, 1990, თბილისი, საქართველოს სსრ, სსრკ) — ქართველი პროფესიონალი ჩოგბურთელი, რომელიც 2014 წლის აპრილიდან გამოდის ამერიკის შეერთებული შტატების სახელით. მსოფლიოს ყოფილი 50-ე ჩოგანი და საქართველოს ფედერაციის თასის ნაკრების ყოფილი წევრი.

## ადგილი რეიტინგში წლის ბოლოს 
## WTA-ის ტურნირების ფინალები
### წყვილები: 3 (1 გამარჯვება, 2 მარცხი)
|

|}

(დ) – დახურული კორტი

## ITF-ის ქალთა ტურნირების ფინალები
### ერთეულები: 17 (11–6) 
### წყვილები: 17 (8–9) 
## დიდი სლემის ტურნირებზე ასპარეზობის შედეგები
### ერთეულები
### წყვილები
## რესურსები ინტერნეტში
* 
* ტატიშვილი WTA-ს ოფიციალურ საიტზე
* ტატიშვილი ITF-ის ოფიციალურ საიტზე 
* ტატიშვილი ფედერაციის თასის ოფიციალურ საიტზე 

## სქოლიო
კატეგორია:ამერიკელი ჩოგბურთელები
კატეგორია:დაბადებული 1990
კატეგორია:დაბადებული 3 თებერვალი
კატეგორია:ქართველი ქალი ჩოგბურთელები
კატეგორია:ცოცხალი ადამიანები
ბალის დვარიონასი

**ბალის დვარიონასი** (ლიტვ Balys Dvarionas; 6 ივნისი 1904, ლიბავა, ლატვია — 23 აგვისტო, 1972, ვილნიუსი) — ლიტველი კომპოზიტორი, დირიჟორი, პიანისტი, მუსიკის მასწავლებელი, სსრკ სახალხო არტისტი (1954).

## ბიოგრაფია 
დაიბადა ორღანისტ დომინიკას დვარიანოსის მრავალშვილიან (11 შვილიდან 7 მუსიკოსი გახდა) ოჯახში. მუსიკის პირველი მასწავლებელი მამამისი იყო, შემდგომ ლატვიელი კომპოზიტორი ალფრედ კალნიშნა ამეცადინებდა.

1924 წელს ლაიპციგის კონსერვატორიაში დაამთავრა რობერტ ტაიხმიულერის ფორტეპიანოს კლასი; 1939 წელს დირიჟორის კლასი (ექსტერნად). 1925-1926 წლებში ვირტუოზ პიანისტ ეგონ პეტრისთან იხვეწებოდა ბერლინში. 1926 წლიდან ფორტეპიანოს პედაგოგი კაუნასის მუსიკალურ სასწავლებელში. 1933 წლიდან კაუნასის კონსერვატორიაში. 1935—1938 წწ კაუნასში ლიტვის რადიოს სიმფონიური ორკესტრის დირიჟორი.

1940 წელს ვილნიუსში სიმფონიური ორკესტრი ჩამოაყალიბა. 1949 წლიდან ლიტვის სსრ-ის სახელმწიფო კონსერვატორიის პედაგოგი; 1940—1941 და1958—1961 წლებში ლიტვის ფილარმონიისა და ყველა რესპუბლიკური სასიმღერო ზეიმების დირიჟორი.

დაჯილდოებულია ლენინის ორდენითა (1964) და სხვა ორდენებითა და მედლებით.

დაკრძალულია პალანგაში.

ვილნიუსში რეგულარულად ტარდება ბალის დვარიონასის სახელობის ახალგაზრდა პიანისტთა და მევიოლინეთა საერთაშორისო კონკურსი. არსებობს მისივე სახელობის მუსიკალური ათწლედი.

## შემოქმედება 
შექმნა სხვადასხვა ჟანრის ნაწარმოებები:
* ბალეტი «მაჭანკლობა» (ლიბრეტო ლუდას გირა; 1931, დადგმა 1933, კაუნასი),
* ოპერა «დალია» (ლიბრეტო იონას მაცკონისისთვის ბალის სრუოგის დრამის მიხედვით; 1958, დადგმა1959, ვილნიუსი),
* სიმფონია (1947),
* სავიოლინო კონცერტი ორკსეტრითურთ (1948; სტალინური პრემია, 1949),
* 2 კონცერტი ფორტეპიანოსათვის (1960, 1962),
* კონცერტი ვალთორნისთვის (1963),
* 2 უვერტჲურა(1946, 1967),
* ინსტრუმენტული პიესები,
* გუნდები, მათ შორის «სიმღერის ზეიმი» (1965),
* რომანსები, ხალხური სიმღერების დამუშავება,
* მუსიკა სათეატროდ, 6 სპექტაკლისთვის,
* მუსიკა 6 კინოფილმისთვის, მათ შორის «საბჭოთა ლატვია» (სტალინური პრემია, 1952),
* ლიტვის სსრ ჰიმნი (თანაავტორი იონას შვიადასი, სიტყვები ანტანას ვენცლოვის, 1950).

ნაწარმოებთა დიდი ნაწილი რომანტიკული სტილისაა და ხალხური მუსიკიდან აღებულ ციტატებზეა დამყარებული.

## ლიტერატურა 
* Юозас Гаудримас. Балис Дварионас. Москва, 1960.
* Juozas Gaudrimas. Balys Dvarionas. Vilnius, 1960
* Balys Dvarionas. Kūrybos apžvalga, straipsniai ir laiškai, amžininkų atsiminimai. Parengė Juozas Gaudrimas. Vilnius: Vaga, 1982.

## რესურსები ინტერნეტში 
* Balys Dvarionas

კატეგორია:დაბადებული 19 ივნისი
კატეგორია:დაბადებული 1904
კატეგორია:გარდაცვლილი 23 აგვისტო
კატეგორია:გარდაცვლილი 1972
კატეგორია:საბჭოთა კომპოზიტორები
კატეგორია:ლიეტუველი მუსიკოსები
კატეგორია:სსრკ-ის სახალხო არტისტები
კატეგორია:ლენინის ორდენის კავალრები
კატეგორია:სტალინური პრემიის ლაურეატები
კატეგორია:შრომის წითელი დროშის ორდენის კავალრები